**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 111/2018**

**ΑΔΑ:** ΩΑΔΨΩΨΑ-0ΚΔ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 13ο/2018 Της 14Ης ΜΑΡΤΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘** Σ**υμπλήρωση της αρ. 42/2018 Α.Ο.Ε. (Αποδοχή ή μη γνωμοδότησης σχετικά με άσκηση ή μη έφεσης κατά της αρ. 39/2017 απόφασης Ειρηνοδικείου Άρτας επί αγωγής Χρ. Γκίζα και Αλέξιου Κοτσαρίνη) ’’**

Στην Άρτα, σήμερα, 14-03-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **6001/09-03-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Βλάχος Μιχαήλ**  **4. Χαρακλιάς Κων/νος**  **5. Πανέτας Γεώργιος**  **6. Ζέρβας Κων-νος** | **ΑΠΟΝΤΕΣ**      **1. Βασιλάκη –Μητρογιώρου**  **Βικτωρία**  **2. Παπαϊωάννου Κων/νος**  **3. Κοσμάς Ηλίας** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν (11) έκτακτα θέμα.

Ο κ. Χαρακλιάς προσήλθε κατά τη συζήτηση του 2ου εκτάκτου θέματος

Ο κ. Πρόεδρος εισηγούμενος το 1ο τακτικό Θέμα: Σ**υμπλήρωση της αρ. 42/2018 Α.Ο.Ε. (Αποδοχή ή μη γνωμοδότησης σχετικά με άσκηση ή μη έφεσης κατά της αρ. 39/2017 απόφασης Ειρηνοδικείου Άρτας επί αγωγής Χρ. Γκίζα και Αλέξιου Κοτσαρίνη)** Έδωσε το λόγο στην Ειδική Σύμβουλο του Δημάρχου κ. Σφαλτού Χαρίκλεια η οποία είπε: Με την αρ. 42/2018 απόφασή της η Οικονομική Επιτροπή αποφάσισε την μη άσκηση ενδίκων βοηθημάτων και παράλληλα την παραίτηση από τα ένδικα μέσα προκειμένου η υπ’ αριθμ. 39/2017 απόφαση του Ειρηνοδικείου Άρτας να καταστεί τελεσίδικη και να είναι νόμιμη η πληρωμή της. Πρέπει λοιπόν να συμπληρώσουμε την παραπάνω απόφαση αναφέροντας, ότι από το ποσό (**2.574,64€**) που επιδικάστηκε με την αρ. 39/2017 απόφαση του Ειρηνοδικείου Άρτας στους κ.κ. Χρίστο Γκίζα και Αλέξιο Κοτσαρίνη θα αφαιρεθούν οι ασφαλιστικές εισφορές του εργοδότη και των ασφαλισμένων.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 και Ν.3852/2010 και την αρ. 42/2018 Απόφασή της

**ΑΠΟΦΑΣΙΖΕΙ ΟΜΟΦΩΝΑ**

**Α.** Συμπληρώνει την αρ. 42/2018 απόφασή της προσθέτοντας την κατωτέρω παράγραφο**:** Από το ποσό των(**2.574,64€**) που επιδικάστηκε με την αρ. 39/2017 απόφαση του Ειρηνοδικείου Άρτας στους κ.κ. Χρίστο Γκίζα και Αλέξιο Κοτσαρίνη θα αφαιρεθούν οι ασφαλιστικές εισφορές του εργοδότη και των ασφαλισμένων.

**Β.** Κατά τα λοιπά ισχύει η αρ. 42/2018 απόφασή της

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 111 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*