**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 122/2018**

**ΑΔΑ:** 6Ρ0ΟΩΨΑ-684



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 13ο/2018 Της 14Ης ΜΑΡΤΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση αρ. 5898/2018 αποφάσεως Δημάρχου σχετικά με ορισμό πληρεξούσιου δικηγόρου του Δήμου για κατάθεση αίτησης αναίρεσης κατά της αρ. 33/2017 απόφασης τριμελούς εφετείου Ιωαννίνων ’’**

Στην Άρτα, σήμερα, 14-03-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **6001/09-03-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Βλάχος Μιχαήλ**  **4. Χαρακλιάς Κων/νος**  **5. Πανέτας Γεώργιος**  **6. Ζέρβας Κων-νος** | **ΑΠΟΝΤΕΣ**      **1. Βασιλάκη –Μητρογιώρου**  **Βικτωρία**  **2. Παπαϊωάννου Κων/νος**  **3. Κοσμάς Ηλίας** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν (11) έκτακτα θέμα.

Ο κ. Χαρακλιάς προσήλθε κατά τη συζήτηση του 2ου εκτάκτου θέματος

Ο Πρόεδρος εισηγούμενος το 1ο τακτικό θέμα: **Έγκριση αρ.5898/2018 αποφάσεως Δημάρχου σχετικά με ορισμό πληρεξούσιου δικηγόρου του Δήμου για κατάθεση αίτησης αναίρεσης κατά της αρ. 33/2017 απόφασης τριμελούς εφετείου Ιωαννίνων .** έθεσε υπόψη την ανωτέρω απόφαση του Δημάρχου σύμφωνα με την οποία ορίζεται δικαστικός πληρεξούσιος του Δήμου ο κ. Καραγιώργος Παναγιώτης Δικηγόρος Άρτας προκειμένου να καταθέσει αίτηση αναίρεσης κατά της αριθμ. 33/2017 απόφασης του Τριμελούς Εφετείου Ιωαννίνων επί εφέσεως της Μαρίας Μάνου χήρας Παναγιώτη Μάνου. Δυνάμει της ανωτέρω απόφασης ο Δήμος Αρταίων υποχρεούται να καταβάλλει στην εκκαλούσα το ποσό των 25.000 ευρώ λόγω ζημιών που υπέστη η οικία της στα πλαίσια εκτέλεσης της διάνοιξης και κατασκευής της δημοτικής οδού Τζουμέρκων. Εν συνεχεία να παραστεί ενώπιον του αρμοδίου δικαστηρίου κατά τη δικάσιμο που θα ορισθεί. Στο Δήμο μας δεν υπάρχει Νομική Υπηρεσία και ούτε ο Δήμος μας διαθέτει δικηγόρο με έμμισθη εντολή. Υπάρχει λοιπόν κίνδυνος να προκληθεί ζημία των συμφερόντων του Δήμου σε περίπτωση μη λήψης σχετικής απόφασης για ορισμό δικηγόρου.

Σχετική δαπάνη έχει προβλεφθεί στον προϋπολογισμό του Δήμου, στον Κ.Α. 00-61.11 ‘’Αμοιβές νομικών και συμβολαιογράφων’’, σχετ. Α.Α.Υ. 172/3860/16-2-2018 (ΑΔΑ 667ΖΩΨΑ-ΛΕ7) και η οποία εγκρίθηκε με την 41/2018 Α.Ο.Ε. (ΑΔΑ ΩΨΖΝΩΨΑ-4ΥΕ).

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 και Ν.3852/2010, και την αρ. 1133/12-01-2018 απόφαση του Δημάρχου

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης την αρ. 5898/2018 απόφαση του Δημάρχου με την οποία ορίστηκε δικαστικός πληρεξούσιος του Δήμου ο κ. Καραγιώργος Παναγιώτης Δικηγόρος Άρτας προκειμένου να καταθέσει αίτηση αναίρεσης κατά της αριθμ. 33/2017 απόφασης του Τριμελούς Εφετείου Ιωαννίνων επί εφέσεως της Μαρίας Μάνου χήρας Παναγιώτη Μάνου. Δυνάμει της ανωτέρω απόφασης ο Δήμος Αρταίων υποχρεούται να καταβάλλει στην εκκαλούσα το ποσό των 25.000 ευρώ λόγω ζημιών που υπέστη η οικία της στα πλαίσια εκτέλεσης της διάνοιξης και κατασκευής της δημοτικής οδού Τζουμέρκων. Εν συνεχεία να παραστεί ενώπιον του αρμοδίου δικαστηρίου κατά τη δικάσιμο που θα ορισθεί.

Β. Ο καθορισμός της αμοιβής του παραπάνω δικηγόρου, θα γίνει με βάση τα οριζόμενα στο άρθρο 281 Ν.3463/2006 και στον Κώδικα δικηγόρων Ν. 4194/2013 (Φεκ 208/τ.Α΄/27-9-2013).

**Γ.** Εγκρίνει τον καθορισμό αμοιβής για εξωδικαστικές ενέργειες στις οποίες θα προβεί η δικηγόρος για να εκπροσωπηθεί καλύτερα ο Δήμος στα αρμόδια δικαστήρια.

**Δ.** Ο καθορισμός της αμοιβής της παραπάνω δικηγόρου, θα γίνει με βάσει τα οριζόμενα στο άρθρο 281 Ν.3463/2006 και στον Κώδικα δικηγόρων Ν. 4194/2013 (Φεκ 208/τ.Α΄/27-9-2013) στο παράρτημα 1 **‘‘**Εξωδικαστικές αμοιβές**’’**, ήτοι δύο (2) ώρες συν Φ.Π.Α.

**Ε.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 122 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*