**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 121 /2018**

**ΑΔΑ:** Ω9Γ5ΩΨΑ-ΔΕΦ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 13ο/2018 Της 14Ης ΜΑΡΤΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση πραγματοποίησης δαπάνης με τίτλο: Αγιογράφηση Ιερού Ναού Αγίου Κοσμά του Αιτωλού ’’**

Στην Άρτα, σήμερα, 14-03-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **6001/09-03-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Βλάχος Μιχαήλ**  **4. Χαρακλιάς Κων/νος**  **5. Πανέτας Γεώργιος**  **6. Ζέρβας Κων-νος** | **ΑΠΟΝΤΕΣ**      **1. Βασιλάκη –Μητρογιώρου**  **Βικτωρία**  **2. Παπαϊωάννου Κων/νος**  **3. Κοσμάς Ηλίας** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν (11) έκτακτα θέμα.

Ο κ. Χαρακλιάς προσήλθε κατά τη συζήτηση του 2ου εκτάκτου θέματος

Ο Πρόεδρος εισηγούμενος το 11ο έκτακτο θέμα: **Έγκριση πραγματοποίησης δαπάνης με τίτλο: Αγιογράφηση Ιερού Ναού Αγίου Κοσμά του Αιτωλού** έθεσε υπόψητης Επιτροπής την εισήγηση της ΤΥΔ η οποία αναφέρει τα εξής: Έχοντας υπόψη :

1. Την παρ.1α άρθρου 4 του Π.Δ.80/2016 ομοειδής
2. To N.4412/16
3. Τον **Κ.Α.64-6737.004** του προϋπολογισμού του Δήμου για το έτος 2018 που ψηφίστηκε με τις **68/2018** και **661/2017** αποφάσεις Δ.Σ.
4. Την αριθμ. **1944/7-2-2018** απόφαση της Αποκεντρωμένης Διοίκησης Ηπείρου – Δυτικής Μακεδονίας με την οποία εγκρίθηκε ο προϋπολογισμός του Δήμου Αρταίων του 2018,
5. Την αριθμ**.7/2018** μελέτη του τμήματος έργων και μελετών για την υπηρεσία **«Αγιογράφηση Ιερού Ναού Αγίου Κοσμά του Αιτωλού»** Προϋπολογισμού **10.000**€ με ΦΠΑ (8.064,52€ χωρίς ΦΠΑ).
6. Το με αριθμ.πρωτ. **6207/13-3-2018** πρωτογενές αίτημα της υπηρεσίας μας με 18REQ002792573
7. Το ότι η δαπάνη θα ολοκληρωθεί εντός του οικονομικού έτους 2018.
8. Αιτούμαστε την έγκριση πραγματοποίησης δαπάνης της υπηρεσίας **«Αγιογράφηση Ιερού Ναού Αγίου Κοσμά του Αιτωλού**»

1. Παρακαλούμε να αποφασίσετε σχετικά με την επιλογή του τρόπου εκτέλεσης.

Σας γνωρίζουμε ότι βάση του άρθρου 118 του Ν.4412/2016 και λόγω του προϋπολογισμού της παραπάνω υπηρεσίας δύναται να εφαρμοστεί ως τρόπος εκτέλεσης η διαδικασία της «Απευθείας ανάθεσης».

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, την εισήγηση της Υπηρεσίας

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης την πραγματοποίηση δαπάνης με τίτλο: **Αγιογράφηση Ιερού Ναού Αγίου Κοσμά του Αιτωλού** ποσού 10.000,00€ (συμπεριλαμβανομένου του ΦΠΑ 24%) με **Κ.Α 64-6737.004** για το έτος 2018

**Β.** Τρόπος εκτέλεσης: Απευθείας ανάθεση

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 121 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*